HMS Salmon (N65)

Το **HMS&nbsp;''Salmon*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε κατά τη δεκαετία του 1930 για το [[Βασιλικό Ναυτικό]]. Ολοκληρώθηκε το 1935 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

Ήταν το πρώτο υποβρύχιο που βύθισε γερμανικό κατά τη διάρκεια του Β΄ Παγκοσμίου, όταν στις 4&nbsp;Δεκεμβρίου 1939 τορπίλισε το γερμανικό *U-36* στη [[Βόρεια Θάλασσα]], νοτιοδυτικά του [[Κρίστιανσαντ]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==
Το *Salmon* παραγγέλθηκε στις 20&nbsp;Ιανουαρίου 1933 και η ναυπήγησή του άρχισε στις 15&nbsp;Ιουνίου 1933 στο [[ναυπηγείο]] της [[Cammell Laird]] στο [[Μπίρκενχεντ]] (Birkenhead) και [[Καθέλκυση|καθελκύστηκε]] στις 30&nbsp;Απριλίου 1934. Ολοκληρώθηκε στις 8&nbsp;Μαρτίου του επόμενου έτους και έλαβε το αναγνωριστικό «98S».

=== Β΄ Παγκόσμιος Πόλεμος ===
Στις 4&nbsp;Δεκεμβρίου 1939, ενώ έκανε περιπολία στη [[Βόρεια Θάλασσα]], τορπίλισε και βύθισε το γερμανικό υποβρύχιο *U-36*. Μερικές ημέρες αργότερα, συγκεκριμένα στις 12&nbsp;Δεκεμβρίου, εντόπισε το γερμανικό [[υπερωκεάνιο]] *Bremen*. Κατά την αναγνώριση του *Bremen* ένα συνοδευτικό γερμανικό [[υδροπλάνο]] [[Dornier Do 18]] εξανάγκασε το *Salmon* να καταδυθεί. Μετά την κατάδυση, ο κυβερνήτης του *Salmon*, αντιπλοίαρχος E. O. Bickford, αποφάσισε να μην τορπιλίσει το υπερωκεάνιο καθώς θεώρησε ότι δεν αποτελούσε νόμιμο στόχο. Η απόφασή του να μην χτυπήσει το *Bremen* ενδεχομένως καθυστέρησε την έναρξη του δίχως φραγμούς [[υποβρυχιακός πόλεμος|υποβρυχιακού πολέμου]].

Στις 13&nbsp;Δεκεμβρίου 1939 το *Salmon* εντόπισε στολίσκο γερμανικών πολεμικών πλοίων. Εξαπέλυσε τορπίλες που προκάλεσαν ζημιές σε δύο γερμανικά [[καταδρομικό|καταδρομικά]], το *Leipzig* και το [[αδελφό πλοίο|αδελφό]] *Nürnberg*. Το βρετανικό υποβρύχιο κατάφερε στη συνέχεια να αποφύγει τα αντίπαλα [[αντιτορπιλικό|αντιτορπιλικά]] που το κατεδίωξαν για δύο ώρες.

Η πορεία του *Salmon'' τερματίστηκε στις 9&nbsp;Ιουλίου 1940, πιθανόν διότι προσέκρουσε σε νάρκη.

## Παραπομπές


## Βιβλιογραφία
* 
* 
* 
* 
* 
* 
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου